“Усё праз Яго сталася, і без Яго нічога не сталася з таго, што сталася” (Ян 1, 3). Папа Францішак нагадвае нам, што “Увесь матэрыяльны сусвет — гэта мова любові Бога, Яго бязмежнай любові да нас. Зямля, вада, горы — усё з’яўляецца выражэннем пяшчоты Бога.” (Laudato Si, 84). Рыхтуючыся прывітаць Езуса – Уцелаўлёнае Слова – чаму б не прысвяціць некаторы час разважанню і ўдзячнасці за неверагодны цуд і дар стварэння. Часцей выходзьце на шпацыр, пасадзіце якое-небудзь насенне, паклапаціцеся пра сартыроўку адходаў, змайструйце кармушку для птушак… І памаліцеся аб ласцы з большай любоўю і павагай адносіцца да ўсяго Божага стварэння.